Врз основа на Одлуката за продажба на станбен и деловен простор, подруми и гаражи наменети за комерцијална продажба, по пат на јавно наддавање бр.02-2798/9-1 од 07.03.2012 година, Правилникот за начинот, постапката, условите и роковите за постапување на службите на Акционерското друштво за изградба и стопанисување со станбен простор и со деловен простор од значење за Републиката-Скопје, при продажба на комерцијален станбен и деловен простор, подруми и гаражи по пат на усно позитивно јавно наддавање бр.02-2798/10-1 од 07.03.2012 година, како и Правилата за начинот и постапката за спроведување на јавното усно наддавање за продажба на станбен и деловен простор, подруми и гаражи наменети за комерцијална продажба бр.02-2798/11-1 од 07.03.2012 година.

АКЦИОНЕРСКО ДРУШТВО ЗА ИЗГРАДБА И СТОПАНИСУВАЊЕ СО СТАНБЕН ПРОСТОР И ДЕЛОВЕН ПРОСТОР ОД ЗНАЧЕЊЕ ЗА РЕПУБЛИКАТА - СКОПЈЕ

ул.„Орце Николов“ бр.138 во Скопје

**ОБЈАВУВА:**

ОГЛАС бр.7/2022- СК

ЗА ПРОДАЖБА НА ГАРАЖНИ МЕСТА ВО СКОПЈЕ ПО ПАТ НА

**УСНО ПОЗИТИВНО ЈАВНО НАДДАВАЊЕ**

1. **ПРЕДМЕТ НА ПРОДАЖБА СЕ 4 ГАРАЖНИ (ПАРКИНГ) МЕСТА**
2. **ПОДАТОЦИ ЗА ГАРАЖНИОТ ПРОСТОР:**

**• 4 ГАРАЖНИ (ПАРКИНГ) МЕСТА ВО ОБЈЕКТ 3.2 ИСТОЧНА ИНД. ЗОНА, Бул. ,,Трета Македонска Бригада,, бр. 43 – Скопје**

|  |  |  |  |  |  |  |
| --- | --- | --- | --- | --- | --- | --- |
| **Р.б** | **Адреса** | **Број на паркинг место/гаражно место** | **Ниво** | **Површина м²** | **Почетна единечна цена на паркинг место/гаражно место (ЕУР без ДДВ и без данок на промет)** | **Вкупна почетна продажна вредност на паркинг место/гаражно место (ЕУР без ДДВ и без данок на промет)** |
| **1.** | Трета Македонска Бригада 43 објект 3.2 Источна Индустриска Зона | **Г/99** | ПО | **15.00** | **300.00** | **4,500.00** |
| **2.** | Трета Македонска Бригада 43 објект 3.2 Источна Индустриска Зона | **П1/59** | ПО | **15.00** | **300.00** | **4,500.00** |
| **3.** | Трета Македонска Бригада 43 објект 3.2 Источна Индустриска Зона | **П1/62** | ПО | **17.00** | **300.00** | **5,100.00** |
| **4.** | Трета Македонска Бригада 43 објект 3.2 Источна Индустриска Зона | **А/8** | ПО | **28.00** | **300.00** | **8,400.00** |

**3. ПРАВО НА УЧЕСТВО:**

Право на учество на јавното наддавање имаат домашни и странски физички и правни лица кои ги исполнуваат условите за купување на недвижен имот во Република Македонија и кои ги исполнуваат условите од Огласот

**4. УСЛОВИ ЗА УЧЕСТВО НА ЈАВНО НАДДАВАЊЕ**

Обрасците за Пријава за учество на јавното наддавање заинтересираните купувачи ќе можат да ги најдат на интернет страната на Акционерското Друштво за изградба и стопанисување со станбен простор и со деловен простор од значење за Републиката - Скопје или да ги подигнат од референтите задолжени за подигање на пријави за купување на станбен простор, подруми и гаражи во Подружница Скопје **од лицата Елизабета Радинска 02/2633-882, Срџан Александров 02/2633-889, Александар Павлески 02/2633-936, Биљана Величковска 02/2633-888, барака 4, соба 408 и 410.**

Заинтересираните физички и правни лица поднесуваат Пријава за учество на јавното наддавање, согласно условите од Огласот, во затворен плик со назнака **„не отварај“** адресирана до Комисијата за усно позитивно јавно наддавање, комплетирана со следните прилози:

-Пријава пополнета и потпишана лично од подносителот во која се наведени генералиите на понудувачот (име/назив, точна адреса со своерачно потпишана изјава дека доколку не биде пронајден на таа адреса доставувањето на писмената ќе се смета за извршено ако бил направен обид за доставување на посочената адреса, а доставувањето останало без успех, контакт телефон), во која се наведува за кој простор се поднесува пријавата со наведување на редниот број од огласот, видот на просторот, адресата, површината и подрачната единица, кои документи се доставуваат кон пријавата; трансакциона сметка на подносителот на пријавата на која треба да се врати уплатениот депозит и изјава дека најповолниот понудувач делот од цената ќе ја плати во рок **од** **30 дена**, согласно условите од Огласот.

-Доказ за платен депозит за учество на јавното наддавање (оригинал или фотокопија заверена од Нотар)

-Доказ за идентитет:

-За правно лице, доказ за регистрација на правно лице од соодветен регистар и ЗП образец.

-Изјава заверена кај овластен Нотар во Република Северна Македонија дека понудувачот во целост ги прифаќа условите од Огласот.

Ненавремените пријави и пријавите кои не се комплетирани со овие докази нема да бидат предмет на разгледување и на понудувачите нема да им се дозволи право на учество на јавното наддавање.

**5. ПОЧЕТНА ЦЕНА:**

Почетната цена за предмет на продажба е единечна цена на гаражното место по м2 изразена во ЕВРА без ДДВ и без Данок на промет со недвижности (за секоја од огласените недвижности поединечно наведена во прегледот).

**6. КРИТЕРИУМ ЗА ИЗБОР НА НАЈПОВОЛЕН ПОНУДУВАЧ:**

Највисока понудена единечна цена за гаражно место по м2 без ДДВ и без Данок на промет со недвижности

**7. ДЕПОЗИТ:**

Депозитот како гаранција за учество на јавното наддавање изнесува **60.000,00 денари**.

За секој уплатен депозит од 60.000,00 денари Понудувачот се стекнува со право на купување на една од огласените недвижности, доколку биде избран за најповолен Понудувач. За секој уплатен паричен депозит од 60.000,00 денари се добива по еден идентификационен број за учество на наддавањето, кој учесникот го користи на наддавањето. Учесникот прогласенза најповолен Понудувач на јавното наддавање за одреден простор, веднаш по прогласувањето за најповолен Понудувач, го враќа на Комисијата идентификациониот број за учество на јавното наддавање.

Депозитот се уплатува вирмански или преку пошта на трансакциона сметка на:

**ПО СКОПЈЕ** - **трансакциона с-ка 210-0670122101-93** **ЕДБ МК 4080011521612, депонент на НЛБ Тутунска Банка АД** со назнака **„депозит за усно позитивно јавно наддавање на станбен простор за Оглас 7/2022-СК“.**

На учесниците на јавното наддавање кои не понудиле најповолна цена, се враќа уплатениот депозит во рок од 7 дена од денот на одржување на јавното наддавање. Депозитот се враќа во номинален износ.

Доколку најповолниот Понудувач не ги уплати средствата на име купопродажна цена во утврдениот рок, ќе се смета дека недвижноста не е продадена, нема да се пристапи кон склучување Договор за купопродажба и депонираните средства на име гаранција за учество на јавното наддавање нема да му бидат вратени.

Уплатениот износ на депозитот на најповолниот понудувач се засметува во постигнатата цена.

**8. РОК ЗА ДОСТАВУВАЊЕ НА ПРИЈАВА:**

Пријавите за учество на јавното наддавање можат да се доставуваат заклучно **со 10.10 2022 година ( понеделник )** на адреса ул.„Орце Николов“ бр.138 или непосредно во архивата на Акционерското Друштво за изградба и стопанисување со станбен простор и со деловен простор од значење за Републиката – Скопје, Подружница Скопје.

**Јавното наддавање ќе се одржи на ден 13.10 2022 година ( четврток ) со почеток во 11:00 часот во просториите на**

**Акционерското Друштво за изградба и стопанисување со станбен простор и со деловен простор од значење за Републиката -** **Скопје на ул. „Орце Николов“ бр.138 во Скопје**

**9. ПОСТАПКА:**

Правилата за начинот и постапката за спроведување на јавното наддавање ќе бидат објавени на интернет страната на Акционерското Друштво за изградба и стопанисување со станбен простор и со деловен простор од значење за Републиката - Скопје [**www.adsdp.mk**](http://www.adsdp.gov.mk)**.**

На денот на јавното наддавање учесниците се легитимираат со:

* лични исправи (лична карта или патна исправа);
* оригинално полномошно заверено кај овластен Нотар доколку заинтересираниот Понудувач не се јавува лично на јавното наддавање;
* изјава заверена кај овластен Нотар во Република Северна Македонија со која се потврдува својството, доколку на јавното наддавање се јавува законскиот застапник;

Јавното наддавање ќе се одржи и кога за наддавање за одреден простор се јавило само едно лице кое ги исполнува условите од Огласот. Доколку единствениот Понудувач ја наддаде почетната цена, тој стекнува статус на најповолен Понудувач.

Јавното наддавање го спроведува Комисија за усно позитивно јавно наддавање формирана од Директорот на Акционерското Друштво за изградба и стопанисување со станбен простор и со деловен простор од значење за Републиката - Скопје.

Наддавањето започнува со објавувањето од страна на водителот на наддавањето на објектот-предмет на продажба, почетната цена по м2, чекорот на наддавање и повикување на понудувачите да пристапат кон наддавање.

За текот на јавното наддавање Комисијата води Записник.

Наддавањето се врши „чекорно“ за секоја станбена единица/гаражно место посебно, со зголемување на вредноста за 1 м2 со секој „чекор“ не помалку **од 1,00 ЕВРO по м2.**

Учесникот на наддавањето кој понудил највисока цена која и по три пати соопштена не биде наддадена се стекнува со статусот најповолен Понудувач.

**10. РОК ЗА УПЛАТА НА КУПОПРОДАЖНАТА ЦЕНА:**

* Уплатата на цената постигната на јавното наддавање, се врши во готово со 100% уплата, во рок од 30 (триесет) дена од датумот на заверка на Преддоговорот во архивата на Продавачот.
* **Гаражните места се продаваат во видена состојба.**

Данокот на додадена вредност, данокот на промет на недвижности, трошоците за заверка кај Нотар и трошоците за упис на сопственоста и воведувањето во евиденција на недвижностите во Агенција за катастар на недвижности, паѓаат на товар на Купувачот.

\* Заради обезбедување јавност и транспарентност на постапката, како и за потребите за документацијата на Акционерското Друштво за изградба и стопанисување со станбен простор и со деловен простор од значење за Републиката - Скопје, јавното наддавање ќе се снима.

**Акционерското Друштво за изградба и стопанисување со станбен простор и со деловен простор од значење за Републиката - Скопје**